  Анжелика Тихонова корреспондент Удмуртиысь йӧл поттӥсь огазеяськонъёслы выль коронавирус инфекци вӧлмонэн нюръяськон ужрадъёс улсын субсидиос сётон понна ватсаса 170 миллион манет висъязы. Со сярысь элькунысь гурт возёсъя но сиён-юонъя министерстволэн пресс-службаез ивортэ. Ватсаса субсидия басьтыны элькунысьтымы йӧл поттон удысын тыршись 300-лэсь трос возёсъёс быгатозы, соос пӧлын бадӟым гурт возёс предприятиос но, фермер возёсъёс но. Озьы ик коньдонлы гурт возёс вуз поттӥсь ним басьтымтэ возёсъёс но оскытскыны быгатозы. 1 килограмм поттэм но вузам йӧллы 77 коньы сётозы Кун юрттэт басьтон понна туэ 21-тӥ гудырикошконысен 11-тӥ куарусёнозь куриськон келяно. Коньдон басьтон понна возёсъёсын реорганизация ужрадъёс мыныны, коньдэтэ тыриськонъёсъя пунэмъёссы луыны кулэ ӧвӧл. Со сяна, куриськон келян толэзьлэн нырысетӥ числоезлы скалъёссы луыны кулэ. Йӧл поттонлэсь йылэмзэ, азинлыкез уз чаклалэ. Тодэ вайытом, 2020-тӥ ар кутсконысен элькунысьтымы пудо вордӥсьёс пӧртэм коньдэтъёсысь 1 миллиард 390 миллион манет тыр кун юрттэт басьтӥзы ини.  Тегъёс: Удмуртия гуртвозёс субсидиос йӧл коньдон гуртвозёсъяминистерство  